नोएडा संवाददाता। समाजवादी पार्टी के मुख्यमंत्री एवं प्रदेश अध्यक्ष अखिलेश यादव ने राष्ट्रीय अध्यक्ष की अनुमति के बाद 52 जिला एवं महानगर इकाइयों के अध्यक्ष नामित किए हैं। इनमें गौतमबुद्धनगर में फकीरचंद नागर को फिर से जिलाध्यक्ष नियुक्त कर दिया गया है। इससे पूर्व प्रदेश अध्यक्ष ने 87 जिला व महानगर इकाइयां भंग कर दी थीं। नए जिला व महानगर अध्यक्ष नामित करते हुए प्रदेश अध्यक्ष ने अपेक्षा की है कि पार्टी के संविधान के अनुसार जिला एवं महानगर कार्यकारिणी 10 दिन के अंदर गठित कर प्रदेश अध्यक्ष को प्रस्तुत करें।
ज्ञात हो कि गौतमबुद्धनगर में फकीरचंद नागर को दोबारा से जिलाध्यक्ष नियुक्त किया गया है। जबकि नोएडा महानगर अध्यक्ष सूबे यादव की बहाली नहीं हुई है। गौतमबुद्धनगर जनपद के अलावा आगरा में राम सहाय यादव, अलीगढ़ में रक्षपाल सिंह, कासगंज में सूरज पाल सिंह, एटा में रमेश यादव, महोबा में नियाज अहमद, झांसी में स्वदेश पटेल, फर्रूखाबाद में राम सेवक यादव, बांदा में शमीम बांदवी, चित्रकूट में भैयालाल यादव को अध्यक्ष बनाया गया है। वहीं मऊ में शिव प्रताप यादव, बिजनौर में जमील अंसारी, अमरोहा में विजयपाल सैनी, बुलंदशहर में हिमायत अली, औरेया में शिवनाथ यादव, फतेहपुर में समरजीत सिंह, गाजीपुर में राजेश कुशवाहा, हमीरपुर में ज्ञान सिंह यादव, भदोही में आरिफ सिद्दीकी, सोनभद्र में अविनाश कुशवाहा, बलिया में यशपाल सिंह, चन्दौली में सत्यनारायन राजभर, मिर्जापुर में शिवशंकर सिंह यादव, बागपत में राजुद्दीन, शामली में किरनपाल कश्यप, सहारनपुर में जगपाल दास गुर्जर, अंबेडकर नगर में हीरालाल यादव, बाराबंकी में डॉ. कुलदीप सिंह, फैजाबाद में जयशंकर पांडेय, सुल्तानपुर में राम सहाय, लखनऊ में अशोक यादव, उन्नाव में अनवार अहमद, हरदोई में शराफत अली, देवरिया में राम इकबाल यादव, कुशीनगर में राम अवध यादव, बस्ती में राज कपूर यादव, बलरामपुर में ओमकारनाथ वर्मा, संतकबीर नगर में राम नारायण यादव, गोंडा में महफूज खां, बहराइच में रामतेज यादव, वाराणसी में सतीश फौजी, ललितपुर में आलाह प्रसाद निरंजन, श्रावस्ती में जितेन्द्र यादव शामिल हैं।
इसके अलावा महानगर अध्यक्षों में लखनऊ में मुकेश शुक्ला, वाराणसी में राजकुमार जयसवाल, सहारनपुर में फैजान उर्रहमान, आगरा में फारूख सियर, अलीगढ़ में अज्जू हबक, फर्रूखाबाद में विश्वास गुप्ता, कानपुर नगर में ओम प्रकाश मिश्रा, झांसी में असलम शेर खान तथा मथुरा में अशोक अग्रवाल शामिल हैं। उक्त जानकारी राजेन्द्र चौधरी प्रेस प्रवक्ता की ओर से दी गई है।
awa_Deva bho_Deva bho_Deva